**Eu am văzut**

*Elbi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu am vãzut cerul din spatele norilor

Lumina de dincolo de zâmbetul culorilor

Dansul cuvintelor ispitind adevãrul

Şi pe Adam, întristatul, cãutând încã mãrul

Eu am vãzut timpul preschimbat în cãrare

Pânã departe unde nu se mai aflã decât marea cea mare

Şi din toţi paşii lumii adunaţi pe nisip

Am înţeles cã singurã, dragostea, e al veşniciei chip

Eu am vãzut malurile blânde ale iertãrii

Undeva, mai departe de liniştea înserãrii

Rãtãcind printre muguri şi cortine de rouã

În adânc de tãcere unde veşnic nu plouã

Eu am vãzut stelele, fãrã glas, strãlucind

Şi destinele vremii din nimic fãurind

Cântecul sferelor aducând peste lume

Botezând ale zilelor trepte fãrã de nume

Eu am vãzut moartea preschimbându-se-n viaţã

Precum întunericul scade spre dimineaţã

Şi din visele tuturor amintirilor

Am învãţat anotimpul etern al iubirilor